கர்நாடக பிரதேசம்

 '''கர்நாடகப் பிரதேசம்''' ('''Carnatic region''')  என்பது [[தென்னிந்தியா]]வின் [[கிழக்குத் தொடர்ச்சி மலைகள்|கிழக்குத் தொடர்ச்சி மலைகளுக்கும்]],  [[மேற்குத் தொடர்ச்சி மலைத்தொடர்| மேற்குத் தொடர்ச்சி மலைத்தொடர்களுக்கும்]] இடையே உள்ள தற்கால [[தமிழ்நாடு]], தெற்கு [[கர்நாடகா]] மற்றும் தெற்கு [[ஆந்திரப்  பிரதேசம்|ஆந்திரப் பிரதேசத்தின்]]  நிலப்பரப்புகளைக் குறிக்கும். 
 
 1692ல் [[அவுரங்கசீப்]] கைப்பற்றிய கர்நாடகப் பிரதேசங்களை, [[ஆற்காடு நவாப்]] மூலம் நிர்வகித்தார். இறுதி ஆற்காடு நவாப் முகமது கவுஸ் கானுக்கு வாரிசு இன்மையால், [[அவகாசியிலிக் கொள்கை]]யின் படி, 1867ல் கர்நாடக பிரதேசங்கள்,  [[பிரித்தானிய இந்தியா]]வின் ஆட்சியினரால், [[சென்னை மாகாணம்|சென்னை மாகாணத்துடன்]] இணைக்கப்பட்டது.
 
 == பெயராய்வு ==
 
 [[விஜயநகரப் பேரரசு]] தன்னை கர்நாடக சாம்ராச்சியம் என்று அழைத்துக் கொண்டது. இதற்கும் தற்கால [[கர்நாடகம்|கர்நாடகத்துக்கும்]] ஒரு சம்பந்தமும் இல்லை. ஆந்திரத்தின் [[கோரமண்டல் கரை]]ப் பகுதியை ஒட்டி விசயநகர பேர்ரசு ஆண்ட பகுதியே கர்நாடகப் பகுதி என்று கூறுகின்றனர். கர்நாடகம் எனபதற்கு விளக்கம் கூறும் [[கால்டுவெல்]] 'கர் என்றால் கறுப்பு.  நாடு என்பது தேசம். கரிசல் நிலம் உள்ள பிரதேசம் எனபதால் கர்நாடகம் என்று பெயர் பெற்றது என்று கூறுகிறனர்.' என்றார்.&lt;ref&gt;{{cite book | title=எனது இந்தியா | publisher=விகடன் பிரசுரம் | author=எஸ். ராமகிருஷ்ணன் | year=2017 | location=சென்னை | pages=233}}&lt;/ref&gt;
 
 ==புவியியல்==
 [[தென்னிந்தியா]]வின் தற்கால [[தமிழ்நாடு]] மற்றும் [[ஆந்திரப் பிரதேசம்]] ஆகிய பகுதிகளில் அமைந்த கர்நாடகப் பிரதேசம், [[கிழக்குத் தொடர்ச்சி மலைகள்|கிழக்குத் தொடர்ச்சி மலைகளுக்கும்]],  [[மேற்குத் தொடர்ச்சி மலைத்தொடர்| மேற்குத் தொடர்ச்சி மலைத்தொடர்களுக்கும்]] மற்றும்  [[சென்னை மாகாணம்|சென்னை மாகாணத்தின்]] [[சோழ மண்டலக் கடற்கரை]]க்கும் இடைப்பட்ட பகுதியாகும்.&lt;ref name=EB1911&gt;{{EB1911|inline=y|wstitle=Carnatic|volume=5|pages=361–362}}&lt;/ref&gt; உண்மையில் இப்பகுதிகள் [[மைசூர் அரசு|மைசூர் இராச்சியத்தால்]] கைப்பற்றப்பட்ட [[தமிழ்நாடு|தமிழ்நாட்டின்]] வடக்குப் பகுதிகளும் மற்றும் கேரளாவின் [[பாலக்காடு]] பகுதிகளும் கொண்டது. 
 
 ===நிர்வாகம்===
 வங்காள விரிகுடாவின் [[சோழ மண்டலக் கடற்கரை]]யின் 600 கிலோ மீட்டர் நீளமும், 50 முதல் 100 கிலோ மீட்டர் அகலமும் கொண்டது. இதன் வடக்கில் [[வடக்கு சர்க்கார் மாவட்டங்கள்|வட சர்க்காரின்]] [[குண்டூர் மாவட்டம்|குண்டூர் மாவட்டமும்]], தெற்கில் [[கன்னியாகுமரி]] வரை  எல்லையாகக் கொண்டது. கர்நாடகப் பிரதேசம் தெற்கு, வடக்கு மற்றும் மத்திய கர்நாடக பிரதேசம் என மூன்றாகப் பிரிக்கப்பட்டது. 
 
 ===தெற்கு கர்நாடக பிரதேசம்===
 [[கொள்ளிடம் ஆறு]] பாயும் [[திருச்சிராப்பள்ளி]] வரையிலான பகுதியை தெற்கு கர்நாடகம் என்றும்; இதில் அடங்கிய முக்கிய நகரங்கள், [[திருச்சிராப்பள்ளி]],  [[மதுரை]], [[தரங்கம்பாடி]], [[நாகப்பட்டினம்]], [[திருநெல்வேலி]] ஆகும்.  
 
 ===மத்திய கர்நாடகப் பிரதேசம்===
 மத்திய கர்நாடக பிரதேசத்தின் வடக்கில்  [[பெண்ணாறு]] முதல் தெற்கில் [[கொள்ளிடம் ஆறு]] வரையிலான [[வட ஆற்காடு|வட ஆற்காடு]], [[தென் ஆற்காடு மாவட்டம்|தென் ஆற்காடு]] பகுதிகளைக் கொண்டது. மத்திய கர்நாடகப் பகுதியின் முக்கிய நகரங்கள் [[சென்னை]], [[புதுச்சேரி]], [[ஆற்காடு]], [[வேலூர்]], [[திருவண்ணாமலை]], [[கடலூர்]], [[விழுப்புரம்]], [[செங்கம்]], [[பழவேற்காடு]], [[நெல்லூர்]] ஆகும்.
 
 ===வடக்கு கர்நாடக பிரதேசம்===
 வடக்கு கர்நாடகப் பிரதேசத்தின் [[ஒங்கோல்]] முதல் தெற்கில் [[பெண்ணாறு]] வரையிலான பகுதிகள் ஆகும். வடக்கு கர்நாடகப் பிரதேசத்தின் முக்கிய நகரம் [[ஒங்கோல்]] ஆகும்.
 
 ==வரலாறு==
 துவக்க காலத்தில் கர்நாடக பிரதேசங்களின் நிலப்பரப்புகள் சேர, சோழ, பாண்டிய, பல்லவர்களின் கீழிருந்தது. பின்னர் 15ம் நூற்றாண்டின் துவக்கத்தில் கர்நாடக  பிரதேசம் [[விஜயநகரப் பேரரசு|விஜய நகரப் பேரரசின்]] கீழ் வந்தது. 
 
 16ம் நூற்றாண்டின் இறுதியில் [[தக்காண சுல்தானகங்கள்|தக்காண சுல்தான்களால்]] விஜயநகரப் பேரரசு வீழ்ச்சியுற்றது. எனவே [[மதுரை நாயக்கர்கள்]], [[தஞ்சை நாயக்கர்கள்]], [[செஞ்சி நாயக்கர்கள்]] மற்றும்  [[காளஹஸ்தி நாயக்கர்கள்]] தன்னாட்சியுடன் கர்நாடகப் பிரதேசங்களை ஆண்டனர். 
 
 1674ல் [[மராத்தியப் பேரரசு|மராத்தியர்கள்]] தஞ்சாவூரைக் கைப்பற்றி, [[தஞ்சாவூர் மராத்திய அரசு|தஞ்சாவூர் மராத்திய அரசை]] நிறுவினர். [[அவகாசியிலிக் கொள்கை]]யின் படி, வாரிசு அற்ற  தஞ்சாவூர்  மராத்திய அரசை,  1855ல் [[பிரித்தானிய இந்தியா]]வின் ஆட்சியில் இணைக்கப்பட்டது.  
 
 ===இசுலாமிய ஆட்சியில்===
 1692ல் [[அவுரங்கசீப்]] கர்நாடகப் பிரதேசங்களை கைப்பற்றி, அதனை நிர்வகிக்க, [[ஆற்காடு நவாப்]]பை தனது பிரதிநிதியாக நியமித்தார். அவுரங்கசீப்பின் மறைவிற்குப் பின் [[ஆற்காடு நவாப்]] [[முதலாம் சாதுல்லா கான்]] (1710–1732) தன்னாட்சியுடன் கர்நாடகப் பிரதேசங்களை ஆண்டார். 
 
 பின்னர் பதவிக்கு நவாப் பதவிக்கு வந்த [[தோஸ்த் அலி கான்]], 1736ல் [[மதுரை நாயக்கர்கள்|மதுரை நாயக்கர்களை]] வென்று, மதுரை மண்டலத்தை கர்நாடக பிரதேசத்துடன் இணைத்துக் கொண்டார். 
  
 ஆற்காடு நவாப் [[அன்வருத்தீன் கான்| அன்வருத்தீன் கானின்]] (1744–1749) இறப்பிற்கு பின்னர், [[ஆற்காடு நவாப்]] பதவிக்கு, அன்வருத்தீன் கானின்ன் மகன் [[முகமது அலி கான் வாலாஜா]]விற்கும், மருமகன் [[சந்தா சாகிப்]]பிற்கும் இடையே கடும் பிணக்குகள் நிலவியது. 
 
 இதனை பயன்படுத்தி, [[பிரித்தானிய கிழக்கிந்திய கம்பெனி]]யினர் [[முகமது அலி கான் வாலாஜா]]விற்கும், பிரெஞ்சு கிழக்கிந்திய கம்பெனியினர் [[சந்தா சாகிப்]]பிற்கும் ஆதரவும், படையுதவி செய்தனர். இறுதியாக ஆங்கிலேயர்கள் உதவியுடன் [[முகமது அலி கான் வாலாஜா]] 1795ல் இறக்கும் வரை கர்நாடக பிரதேசங்களை ஆண்டார்.
 
 1743ல் [[மைசூர் அரசு|மைசூர்]] மன்னர் [[ஐதர் அலி]], கர்நாடகப் பிரதேசங்கள் மீது படையெடுத்து [[ஆம்பூர் போர்|ஆம்பூர்]] [[திருவண்ணாமலை சண்டை|திருவண்ணாமலை]], [[செங்கம் சண்டை|செங்கம்]], [[மதுரை]] மற்றும் [[திண்டுக்கல்]] பகுதிகளைக் கைப்பற்றினார்.
 
 ஆங்கிலேயர்கள், [[கர்நாடகப் போர்கள்]] மூலம்  ஐதர் அலி வென்ற கர்நாடகப் பகுதிகளை கைப்பற்றி சென்னை மாகாணத்துடன் இணைத்துக் கொண்டனர். இறுதி ஆற்காடு நவாப் முகமது கவுஸ் கானுக்கு வாரிசு இன்மையால், [[அவகாசியிலிக் கொள்கை]]யின் படி, 1867ல் கர்நாடக பிரதேசங்கள்,  [[பிரித்தானிய இந்தியா]]வின் [[சென்னை மாகாணம்|சென்னை மாகாணத்துடன்]] இணைக்கப்பட்டது.
 
 1805ல் கர்நாடக பிரதேசத்தில் எஞ்சியிருந்த [[பாளையக்காரர்கள்|பாளையக்காரர்களை]] வென்ற ஆங்கிலேயர்கள், கர்நாடக பிரதேசத்தை [[சென்னை மாகாணம்|சென்னை மாகாணத்துடன்]] இணைத்தனர். &lt;ref name=EB1911/&gt;
 
 ==இதனையும் காண்க==
 * [[மைசூர் அரசு|மைசூர் இராச்சியம்]]
 * [[ஆற்காடு நவாப்]]
 * [[கர்நாடகப் போர்கள்]]
 
 ==மேற்கோள்கள்==
 {{Reflist}}
 *{{EB1911|wstitle=Carnatic}}
 
 ==வெளி இணைப்புகள்==
 * [https://www.quora.com/Is-the-Carnatic-kingdom-different-from-Mysore-kingdom  Is the Carnatic kingdom different from Mysore kingdom ?]
 * [https://www.youtube.com/watch?v=2UoNG5gPGLk  Carnatic region - காணொளி]
 *[https://www.youtube.com/watch?v=mWT84jyiT6w  Carnatic War - காணொளி] 
 
 [[பகுப்பு:கர்நாடக வரலாறு]]
 [[பகுப்பு:தமிழ்நாட்டு வரலாறு]]